As jy van plan is om die dag te vier deur ’n lekker gesoen in te ruim met jou maat, gebruik gerus ons wenke vir interessante variasies op die klapsoen-tema.
Of dit nou ’n piksoentjie op die wang of ’n volwaardige Franse kus is, hier is ’n lysie van romantiese maniere om jou liefde te toon – of selfs net jou belangstelling.
Dié soen behels dat jy die ontvanger daarvan onverhoeds betrap, maar wees gewaarsku: Dit sal dalk nie die gewenste uitwerking hê nie . . .
Nou ja, dis beslis hartstogtelik . . . Dié soen behels volop lipaksie. ’n Beroemde voorbeeld van dié riskante soen is waar Madonna Drake tydens ’n optrede soen, maar ons dink nie hy was juis gek daaroor nie.
Dié romantiese flieksoen sal jou voete onder jou uitslaan – heel letterlik. Hou jou geliefde om die middel vas en draai jou bolyf na die kant toe terwyl jy agteroorbuig. Let net op: As jy dit verkeerd doen, kan jy lelik seerkry.
Vir die eerste afspraak wat bra goed verloop het. Dit wys jou metgesel jy hou van hom of haar, maar jy hou ’n veilige afstand ingeval hulle minder gretig is.
Dit raak nogal warm, of hoe? Dié soen is so passievol soos kan kom. Maar wees gewaarsku: Hou dit vir wanneer jy jou maat reeds taamlik goed ken.
Dié kus met die gepaste naam lyk vreeslik baie soos ’n ma-voël wat haar kleintjies voer. Dis nommerpas wanneer albei partye op ’n drafstap ’n bietjie liefde wil betoon, want dit raak ná twee sekondes ongemaklik.
Dis ’n flirterige, prettige soen en die beste nuus is, jy kan dit sonder iemand se samewerking doen. Dié soen wys jy hou van iemand, sonder dat jul lippe aan mekaar raak. So nie is dit ’n wonderlike manier om liefde aan jouself te betoon. Soek ’n spieël, jou lekker ding!
Dis ’n klassieke soen, maar kan lelik skeefloop as jy nie jou storie ken nie. As jy onseker is, google vir wenke en kyk video’s op YouTube waar kenners wys hoe om te werk te gaan.